Soos Vlinders In Die Wind (Sagteband)
Lina du Plessis
God hou ons veilig in die dwarrelwinde van die lewe.
Soms steek daar ’n storm om jou op. ’n Reuse stofstorm wat alles om jou skynbaar wegvee. Maar wanneer die stof gaan lê, besef jy dat God se beskermende hand nog heeltyd onder jou was.
Dít is die bemoedigende boodskap van Lina du Plessis in Soos vlinders in die wind. Met hierdie 50 humoristiese, inspirerende gedagtes, afgerond met gebede, herinner sy jou dat God se beskermende hand altyd daar is. Die mens is broos en die lewe breek jou soms – meer dikwels as wat jy sou wou hê – maar God se genesende krag kan jou meer maak as wat jy ooit was.
Jy moet net met geduld wag vir die dwarrelwinde om te gaan lê.
Lina du Plessis woon in Centurion en is verbonde aan eKerk. Dié innoverende besigheidsvrou het ’n passie vir onderwys en opheffingswerk. Lina het al op verskeie komitees gedien waar sy nou betrokke was by opleiding van mense met gestremdhede en rehabilitasieprogramme. Sy was ook verbonde aan die South African National Council for the Blind as bestuurder en pleegouer. Haar besigheid – Tsoga Re-connect (Pty) Ltd – help besighede en bedienings met die praktiese implementering van gemeenskapsprojekte.
Wanneer ek na ’n vlinder kyk, besef ek net
weer hoe wonderlik God se skepping is.
Dat Hy die grootste berge geskep het en terself-
dertyd iets so klein en so broos soos ’n vlinder.
Die skoonheid van vlinders en die detail van
kleur en tekstuur van ’n vlindervlerkie is nog ’n
bewys van God se grootheid en heerlikheid.
’n Vlinder se vlerkies is so broos dat selfs die
gewig van ’n stofdeeltjie of ’n waterdruppel dit
vir hom moeilik maak om te vlieg. Maar tog bly
die vlerkies skoon en droog. Navorsers wat die
bloumorfovlinder (Morpho didius) bestudeer het,
het gevind dat die oppervlak van die vlerkies bedek
is met mikroskopiese skubbe wat mekaar soos
dakteëls oorvleuel. Op die oppervlak van hierdie
skubbe is daar nog kleiner eweredige groewe wat
veroorsaak dat stofdeeltjies of waterdruppels maklik
daarvan kan afrol.
You're reviewing: Soos Vlinders In Die Wind (Sagteband)
Danny Fourie & Regardt Va…